lt en ceb su de cy cy fr sl de cy cy cy cy cy cy cy de cy en fr cy cy cy de cy cy es fr fy el cy fr cy fr lb fr ms fr lt fr cy cy cy cy cy fr cy cy bn lt cy en fa de cy cy cy cy cy cy cy cy cy en cy cy cy fr cy cy cy cy cy en en en cy en en la cy en de en cy es cy cy fi cy et cy en hsb en id de lt en cy cy en en en en en en en en
Lles Emosiynol ac iechyd meddwl
Nod Fforwm Ieunctid Y Fro yw gwneud gwahaniaeth drwy alluogi pobl ifanc i leisio eu barn am faterion lleol a dylanwadu ar benderfyniadau lleol...
Eich Meiri Ifanc 2016/17
Pobl ifanc yn rhannu eu profiadau Fforwm Ieuenctid
Emily: Rydw i wedi bod yn rhan o fforymau ieuenctid ers 6 blynedd, ac mae hynny wedi rhoi cyfle i fi gynrychioli fy ardal leol ymhlith llunwyr penderfyniadau lleol, cenedlaethol a rhyngwladol. Rydw i wedi cael cyfle i deithio ar draws Ewrop a chwrdd â llu o bobl a ffrindiau newydd. Bellach rydw i’n gallu hwyluso gweithdai a hyfforddiant i bobl ifanc a gweithwyr proffesiynol ar amrywiaeth o faterion, ac rydw i’n llawn angerdd i frwydro dros sicrhau bod lleisiau pobl ifanc yn cael eu clywed!
Erin: Mae bod yn gynghorydd ieuenctid wedi fy ngwneud i’n hapus. Rwy’n falch ohonof fy hun a’m ffrindiau oherwydd ein bod ni’n cydweithio i gyflawni newid ym mywydau pobl ifanc yn lleol. Bellach rwy’n gallu creu cynlluniau sesiynau a chyflwyno gweithdai, ac rwy’n gwybod pa mor bwysig yw hawliau plant.
Daniel: Yn ystod y blynyddoedd diwethaf rydw i wedi bod yn rhan o lawer o brosiectau, gan gynnwys Fforwm Ieuenctid y Fro, Cabinet Ieuenctid y Fro, heb anghofio cael fy ethol yn Faer Ieuenctid! Mae’r holl brosiectau hyn wedi rhoi cyfle i fi wneud pethau fyddwn i byth wedi’u gwneud o’r blaen. Maen nhw wedi rhoi llawer o gyfleoedd i fi y byddwn i wedi meddwl eu bod nhw’n amhosib, wedi rhoi i fi’r sgiliau i lwyddo mewn bywyd, ac i goroni’r cwbl mae gen i lwyth o ffrindiau newydd ac atgofion.
Ellis: Mae bod yn gynghorydd ieuenctid wedi rhoi cymaint o hwb i’m hyder fel mod i bellach yn gallu siarad o flaen pobl heb chwydu! Rydw i wedi datblygu fy sgiliau siarad cyhoeddus, a bellach mae gen i’r sgiliau i fod yn Is-gadeirydd ar Fforwm Ieuenctid y Fro, cyflwyno gwasanaethau ysgol ac archwilio gwasanaethau pobl ifanc er mwyn dyfarnu Nod Barcud Cyfranogiad Plant a Phobl Ifanc Cymru iddyn nhw.
Daley: Rwyf fi wedi bod yn rhan o’r gwasanaeth ieuenctid ers mis Medi 2014 pan ymunais i â Barry Youth Action ac rwy wedi cael cynifer o gyfleoedd. Rwy wedi ymuno â Fforwm Ieuenctid y Fro ac rwy bellach yn rhan o Gabinet Ieuenctid Bro Morgannwg, a newydd fod i Wlad Belg i gwrdd â Chyngorau Ieuenctid o wahanol rannau o Ewrop. Rwyf wedi cael fy hyfforddi i fod yn Gomisiynydd Ifanc a fydd yn helpu i ddarparu gwasanaeth Iechyd a Llesiant Emosiynol newydd i bobl ifanc yn lleol, ac rwy wedi cwrdd â’r Frenhines a’r Tywysog Charles. Rwy wrth fy modd yn cael bod yn Gynghorydd Ieuenctid ac yn mynd i gyfarfodydd, achos mod i’n gwella pethau i bobl ifanc, rydyn ni hyd yn oed yn cael cyfle i chwerthin gyda’n gilydd ac mae’r gweithwyr ieuenctid fel Bethan, Geraint, Conway a Ve yn wych am fy helpu! Dyw e ddim yn ormod chwaith, dim ond un cyfarfod y mis. Mae’n hwyl, ac rwy’n hoffi cyfle i drafod, felly mae’r cyfan yn bositif. Rwy newydd gael gyfle i sefyll fel Maer Ieuenctid, ac fe ges i fy ethol yn Ddirprwy Faer Ieuenctid. Rwy’n siŵr byddai pawb yn hoffi manteisio ar y cyfle yna. Rwy wedi datblygu llwyth o sgiliau newydd, ac mae’n ddiddorol iawn, achos eich bod chi’n cael gwybodaeth fyddai ddim gan neb arall eto.
Kyle: Mae bod yn rhan o Gyngor Ieuenctid Llanilltud wedi rhoi hyder i fi gwrdd â phobl newydd, cyflawni cymwysterau a dysgu plant, pobl ifanc a gweithwyr proffesiynol am CCUHP. Rwy wedi dechrau helpu pobl – o’r blaen doeddwn i’n gwneud dim byd.
Emme: Rydw i wedi bod yn aelod o Fforwm Ieuenctid y Fro a Chabinet Ieuenctid cyntaf y Fro, ac fe wnes i fy mhrofiad gwaith 6ed dosbarth gyda’r Gwasanaeth Ieuenctid. Rydw i wedi cael cynifer o gyfleoedd i gwrdd â phobl newydd, rhoi cynnig ar bethau newydd, a phrofiad mor foddhaol. Erbyn hyn rydw i ar fin mynd i’r Brifysgol, ac mae bod yn rhan o’r fforwm ieuenctid wedi fy ysbrydoli i astudio gwleidyddiaeth.
Newyddlen Fforwm Ieuenctid y Fro - 2015/16
Llysgenhadon Hawliau Bro Morgannwg
Grŵp o bobl ifanc 11-25 oed o Fro Morgannwg yw’r Llysgenhadon Hawliau.  Maen nhw wedi ymgymryd â Lefel 2 Uned Agored Cymru o’r enw Confensiwn y Cenhedloedd Unedig ar Hawliau’r Plentyn.’ Yn dilyn eu hyfforddiant maent wedi gweithio mewn grwpiau bach i greu gweithdai i’w cyflwyno i blant, pobl ifanc ac oedolion mewn cyrff ieuenctid, ysgolion a chyngor trefn yn y Fro.
Yn ddiweddar maent wedi cwrdd i drafod eu nodau am  y flwyddyn sy’n dod, a’u bwriad yw parhau i roi gweithdai, cymryd rhan mewn recriwtio a hyfforddi grŵp newydd o Lysgenhadon Hawliaua chefnogi Arch-lysgenhadon mewn ysgolion cynradd.
Cabinet Ieuenctid y Fro
Mae’r Cabinet Ieuenctid yn llais i bobl ifanc o bob rhan o’r Fro gan gynrychioli eu barn i’r sawl sy’n gwneud penderfyniadau o fewn Cyngor Bro Morgannwg.  Mae’n gyd-fenter rhwng Gwasanaeth Ieuenctid y Fro a Chabinet Bro Morgannwg
Rhaid i Gynghorwyr Ieuenctid fod yn breswylwyr ym Mro Morgannwg ac maent yn cael eu hethol o Fforwm Ieuenctid y Fro.  7 Cynghorydd Ieuenctid sydd sy’n cael eu hethol am o leiaf un flwyddyn.  O’r Cabinet Ieuenctid mae Maer Ieuenctid yn cael ei ethol.  Mae’r Cabinet Ieuenctid yn cwrdd bob mis dan gadeiryddiaeth y Maer Ieuenctid.  Mae’r Cabinet Ieuenctid yn cwrdd ag aelodau cabinet a swyddogion Cyngor Bro Morgannwg.  Mae’r Cabinet Ieuenctid yn cynnig cyfleoedd heriol i bobl ifanc 11-25 oed i gymryd rhan ac ymgynghori, bod yn rhan o wneud penderfyniadau a gwirfoddoli gyda’r nod o wella eu cymuned a bywydau’r bobl sy’n byw yno.
Cafodd Cymru Ifanc ei lansio ddydd Gwener 27 Mawrth, pan ddaeth pobl ifanc o fforymau o bob rhan o Gymru at ei gilydd yn y Drenewydd i benderfynu ar eu blaenoriaethau ar gyfer y flwyddyn.
Mae'r wefan hon yn © CymruIfanc YoungWales 2018
Polisi Preifatrwydd    -    Polisi Cwcis
We use cookies to give you the best possible experience.
By continuing to use our website we assume you agree with our cookie policy.
Our Privacy & Cookie Policy